אנבל לי
זה היה מלפנים ולפני שנים,; במלכות על ים ערפלי.; שם דרה ילדה - שמה לא תדע:; קראתי לה אנבל-לי.; משא לב אחר מלבד אהבה,; לא היה גם לה וגם לי.; ילד הייתי, והיא ילדה,; במלכות על ים ערפלי:; אך ידענו אהוב מכל אוהבים -; אני ואנבל לי:; וראונו שרפי המרום בקנאה,; וזעום זעמו לה ולי.; זאת הסיבה, שהיה מעשה,; במלכות על ים ערפלי -; שרוח יצא מעבים, וצינן; והמית את אנבל-לי.; והמית את אנבל-לי.; ואין שטן או שרף בעולם,; ואין סער בים ערפלי.; שיקרע או יגרע את הקו של זהב,; ביני ובין אנבל-לי.; 